Xitoyda virusdan halok bo‘lganlar soni oshmoqda, JSST xalqaro favqulodda vaziyat e'lon qilishi kutilmoqda

Shuningdek, 11 millionlik megapolis aholisiga ommaviy yig‘ilishlardan uzoqroq yurish tavsiya etiladi. 
Hozirgi vaqtda virus yuqtirish oqibatida halok bo‘lganlar soni 9 nafarga yetgan, u Xitoyning boshqa provinsiyalariga ham tarqalib, AQSh, Tailand va Janubiy Koreyaga kirib bordi. 
«Qurbonlar soni uch kishiga oshib, to‘qqiz nafarga yetdi. Jami 440 kishida shu turdagi virus aniqlangan. Asosiysi — Uxanga bormaslik. Uxandagilar, sizni shaharni tark etmaslikka chaqiraman», — dedi XXR davlat sog‘liqni saqlash qo‘mitasi raisi o‘rinbosari Li Bin. 
Xitoyning sirli virusi: xavotirlanishga asos bormi?
Yuzlab odamlar Xitoydagi yangi virusni yuqtirishlari mumkin
Yangi koronavirus Xitoyning boshqa shaharlarida ham aniqlandi. U qanday tarqalmoqda?
Rasmiyning so‘zlariga ko‘ra, 2019-nCoV deb nomlangan virus, asosan, nafas olish yo‘li orqali yuqadi.
«Virus tarqalishi yo‘li hali qat'iy darajada aniqlanmagan bo‘lsa-da, uning mutatsiyaga uchrash ehtimoli bor va epidemiyaning yanada tarqalishi xavfi mavjud», — deb qo‘shimcha qildi Li Bin. 
Uning aytishicha, bemorlar bilan aloqada bo‘lgan 2197ta holat aniqlangan va virusning «nafas olish yo‘li bilan yuqishi» belgilari bor. Bundan tashqari, Uxanda kamida 15 nafar tibbiyot xodimi bemorlardan virusni yuqtirib olgan. 
Rasmiylar yangi yilni nishonlash paytida Xitoy bo‘ylab millionlab kishilar sayohat qilishi natijasida virus tarqalishi kuchayishi mumkinligidan xavotirda. Shuningdek, minglab xitoyliklar chet elga sayohat qilishadi.
Uxanda tirik parranda va chorva mollari sotuvi taqiqlandi, shaharning eng yirik transport markazlarida havoni shamollatish tizimlari kuchaytirildi, aholidan haroratni o‘lchash talab etilmoqda. 
«Biz kasallik yovvoyi hayvonlar sotiladigan bozordan kelib chiqqanini bilamiz. Ehtimol, bu virus tashuvchisi hayvon bo‘lgan va keyin odamga yuqqan», — deydi Kasalliklarni nazorat qilish va oldini olish markazi direktori Gao Fu. 
Mutaxassislar infeksiyaning ko‘plab holatlari hali ham aniqlanmay qolayotganidan hadikda. London Imperial kollejidagi infeksiyalar global tarqalishini tahlil qilish markazi ma'lumotlariga ko‘ra, zararlanishlar soni 1700dan oshishi mumkin. 
Jahon sog‘liqni saqlash tashkiloti (JSST) chorshanba kuni Ebola bilan bo‘lganidek, virus bilan aloqador xalqaro favqulodda vaziyat e'lon qilishi kutilmoqda.
Yangi virus haqida nimalar ma'lum?